Lav et referat af nedenstående tekst:

Tekst:
Selvom det nordjyske kvindefodboldhold Fortuna Hjørring har en foreløbig andenplads i Gjensidige Kvindeliga, er der alligevel meget at spille om, når de lørdag går på banen mod FC Nordsjælland på Right to Dream Park i Nordsjælland. Fodboldpigerne fra Fortuna har som mål at ende på første eller andenplads i ligaen. Det skyldes, at det udelukkende er de placeringer, der giver adgang til den eftertragtede UEFA Women Champions League. Målrettede modstandere Det samme mål har spillerne i FC Nordsjælland, der, efter niende spillerunde, ligger nummer fem i ligaen. Målet er kommet tættere på for sjællænderne, der er inde i en god stime, efter de har tilspillet sig tre sejre i de seneste tre ligakampe. Motivationen kommer heller ikke til at mangle hos Fortuna Hjørring. Efter de måtte se sig slået i sæsonens første nederlag til HB Køge, genvandt de grønblusede nordjyder selvtilliden i seneste kamp, da de sikkert besejrede AGF 3-0. Ifølge Brian Sørensen, der er cheftræner for Fortuna Hjørring, vil holdet arbejde på at være spillestyrende og gå på banen med aggressivitet fra første dommerfløjt i lørdagens kamp. Om Fortuna Hjørring får endnu en sejr og tre point i banken, vil vise sig. Kampen spilles klokken 13.45.

Referat:
Der er fem kampe tilbage i grundspillet i Gjensidige Kvindeliga. Målet for de nordjyske fodboldpiger er at ende i toppen, og derfor tæller alle point.